cyanic-selkie/wikianc huggingface dataset:
כריסטופר היירדאל
ביוגרפיה
היירדאל נולד בקולומביה הבריטית שבקנדה. אביו, בן דודו של הביולוג הימי תור היירדאל, היגר מנורווגיה בשנות ה-50 של המאה ה-20.
דובר אנגלית, צרפתית ונורווגית. למד באוניברסיטת אוסלו.
עונת 1944/1945 בלה ליגה
עונת 1944/1945 הייתה העונה ה-14 של לה ליגה שהיא הליגה הספרדית הבכירה בכדורגל. העונה החלה ב-24 בספטמבר 1944 והסתיימה ב-20 במאי 1945.
הליגה כללה 14 קבוצות.
מליגת המשנה עלו ריאל חיחון וריאל מורסיה.
ברצלונה זכתה בתואר בפעם השנייה בתולדות המועדון.
סבאדל ודפורטיבו לה קורוניה ירדו לליגת משנה בסוף העונה.גרנדה שיחקה במשחקי מעבר ולאחר הפסד לסלטה ויגו ירדה ליגה.
כדורגלנים מצטיינים
בהתאם לנתונים הרשמיים של LFP תלמו סארה אתלטיק בילבאו כבש 20 שערים ב-26 משחקים. הוא זכה בתואר מלך השערים. בהתאם לנתוני עיתון ספורט MARCA הוא כבש 19 שערים.
איגנסין איסגירה מולנסיה היה השוער הטוב של העונה. הוא ספג 22 שערים ב-28 משחקים. זו הייתה העונה השנייה ברציפות בה הוא היה השוער הטוב בעונה.
פוארטו איגואסו
פוארטו איגואסו (בספרדית: Puerto Iguazú) היא עיר גבול בפרובינציית מיסיונס בארגנטינה. בעיר מתגוררים 82,227 בני אדם (לפי מפקד ב-2010). העיר ממוקמת במרחק של 1,288 ק"מ מהבירה בואנוס איירס.
העיר נמצאת במרחק של פחות מ-20 ק"מ ממפלי איגואסו המפורסמים, מה שגרם להתפתחות תעשיית תיירות גדולה בעיר.
היסטוריה
כשהספרדים הגיעו לאזור במאה ה-16, בני שבט הגוארני ישבו באזור, והם נשארו שם עד 1880. ב-1881, פרובינציית קוריינטס, שכללה אז את שטחי מיסיונס של ימינו, מכרה באזור שטח בגודל 13,000 קמ"ר. השטח החליף ידיים מספר פעמים, ובשלב מסוים החלו לצאת מסעות תיירים למפלים. אחת התיירות הייתה ויקטוריה אגירה, והיא החליטה לתרום ב-1901 כסף להקמת נתיב לאזור, ונוספו אליה תורמים אחרים. ב-1913 הוקם המלון הראשון, עוד לפני מבנים חשובים אחרים כמו תחנת המשטרה ובית הספר של העיר.
שם העיר עבר מספר שינויים, ובשלב מסוים אף רצו לקרוא לה על שם אווה פרון, אשת נשיא ארגנטינה חואן דומינגו פרון, אך לבסוף השם שנקבע היה פוארטו איגואסו (מילולית: נמל איגואסו).
כלכלה
בעקבות קרבת העיר למפלי איגואסו, כלכלת העיר מתרכזת סביב התיירות, עם מלונות רבים שמספקים מקורות פרנסה לתושבים המקומיים. להרבה רשתות מלונאות בינלאומיות יש מלונות באזור, או שהם בתהליכי בנייה.
בעיר יש גם אטרקציות נוספות, כמו משולש הגבולות הארגנטינאי, הפרגוואי והברזילאי.
בנוסף, מכרות ונדה הקרובים מושכים אוספי אבני חן. המכרות פועלים משנות ה-50, ומספקים כמה מאבני החן הטובות ביותר של ארגנטינה.
תחבורה
גשר טנקרדו נווס, הידוע גם בשם "גשר האחווה" (בספרדית: Puente de la Fraternidad), עובר מעל נהר איגואסו ומקשר את פוארטו איגואסו עם העיר פוז דו איגואסו בברזיל.
נמל התעופה הבינלאומי קטרטס דל איגואסו משרת את העיר, כמו גם נמל התעופה הבינלאומי פוז דה איגואסו, בצדו הברזילאי של הגבול.
IBM Sequoia
ב-14 ביוני 2012 הודיע מיזם ה-TOP500 שמחשב ה-IBM Sequoia החליף את מחשב ה-K כמחשב המהיר בעולם, עם ביצועים של 16.32 פטה פלופסים, 55% מהר יותר ממחשב ה-K, שהיה בעל ביצועים של 10.51 פטה פלופסים. מחשב ה-IBM Sequoia עולה במספר הליבות שלו ב-123% על פני מחשב ה-K, שלו יש 705,024 ליבות, וכן צורך פחות אנרגיה - 7.9 מגה וולט, לעומת מחשב ה-K, הצורך 12.6.
ב-17 ביוני 2013 ירד המחשב למקום השלישי במהירותו בעולם, אחרי הטיאנחה-2, והטיטן.
תוכנות מדעיות שוברות שיאים מבחינת מספר החישובים הופעלו על ה-IBM Sequoia; הראשונה עברה בביצוע ממושך את ה-10 פטה פלופסים. מודלים אלקטרופיזיולוגיים של לב האדם הגיעו לקרוב ל-12 פטה פלופסים, והגיעו לרמה של כמעט הדמיה אמיתית, ותוכנת הסימולציה הקוסמית HACC צרכה 14 פטה פלופסים.
המחשב כולו עובד על מערכת ההפעלה לינוקס, עם CNK הרצה על 98,000 nodes, ו-RHEL הרצה על 768 nodes  של קלט-פלט המחוברים למערכת הקבצים.
התכנסות (קומיקס)
התכנסות (באנגלית: Convergence) היא מיני סדרת קומיקס ואירוע קרוס-אובר אשר פורסמה בין אפריל למאי 2015 על ידי חברת DC קומיקס. הסדרה העיקרית נכתבה על ידי ג'ף קינג ואוירה על ידי אית'ן ואן סקייבר, ג'ייסון פאז וקרלו פגוליאן. סדרה זו ממשיכה את האירועים אשר הסתיימו בסדרה "ארץ-2: קץ העולמות" ו"ה-52 החדשים: קץ העתיד".
לפי עלילת הסיפור, ברייניאק אסף ערים מתקופות זמן שונות אשר חדלו מלהתקיים. הוא כלא את המתיישבים בהן בכיפות בכוכב לכת מחוץ לגבולות הזמן והמרחב וכעת פותח אותן כדי לראות מה יקרה. אירוע זה מציין את חזרתן של דמויות יקום DC ותקופות זמן מלפני אירועי אנתולוגיית "המשבר" "פלאשפוינט", כדוגמת "המשבר בעולמות האינסופיים" ו"שעת אפס: משבר בזמן", שהובילו ליצירתו של יקום "ה-52 החדשים".
רקע
למשך מספר עשורים במאה ה-20, חברת DC קומיקס שכתבה מחדש את הדמויות הראשיות שלה וכן רכשה זיכיונות קומיקס מחברות פרסום אחרות. דמויות קלאסיות אשר הוחלפו בעבר הוחזרו מחדש והתיישבו ביקומים מקבילים. דוגמה נפוצה לכך היא דמויות מתור הזהב של הקומיקס, אשר מקום מושבן הועתק לארץ-2. כלי עלילתי זה המדבר על קיומו של "מולטי-יקום" מלא בגיבורים ונבלים סיפק חומר לכתיבה לרבים מהסיפורים.
אולם, בשנת 1985 חברת DC בחרה לפשט את ההמשכיות שלה עם סיפור קרוס-אובר בשם "המשבר בעולמות האינסופיים", לפיו כל המולטי-יקום אוחד לכדי יקום אחד בעל היסטוריה אחת משולבת. סיפורי משבר מאוחרים יותר תיארו איומים נוספים על המציאות ושכתובים מחודשים, לרוב כדי ליצור איזון בהיסטוריה הבדיונית שבסיפורי החברה. סיפורים כדוגמת אלו כוללים את "שעת אפס: משבר בזמן" (1994); "המשבר האינסופי" (2006) - שהחזיר את רעיון המולטי-יקום, הכולל 52 עולמות; "המשבר האחרון" - שבו נמנעה השמדתו של המולטי-יקום; ו"פלאשפוינט", שבו שוכתב מחדש הרעיון של מולטי-יקום הכולל 52 עולמות והסיפורים שבו עודכנו לימים מודרניים יותר תחת החותם "ה-52 החדשים".
ספרו של כותב הקומיקס גראנט מוריסון "מולטיברסיטי" (Multiversity - רב-יקומיות, על-משקל Diversity - רבגוניות) חקר בהרחבה את המטא-בדיון המלא של המולטי-יקום ומיפה את מרבית 52 העולמות המרכיבים את המולטי-יקום מאז "פלאשפוינט".
עלילה ראשית
בעקבות אירועי "ארץ-2: קץ העולמות", גיבורי ארץ-2 באטמן (תומאס ויין), סופרמן (ואל-זוד), גרין לנטרן (אלן סקוט) ופלאש (ג'יי גאריק) מוצאים את עצמם בכוכב הלכת המדברי טלוס יחד עם יולנדה מונטז והעיתונאי דיק גרייסון. הם נתקלים בנבל שצורתו משתנה מרגע לרגע כדי להידמות להתגלמויות שונות של ברייניאק. מתברר כי הדמות היא טלוס, שליחו של ברייניאק והתגלמותו הגשמית של כוכב הלכת, הממתינה לשובו של אדונה. בדיוק כשהעולם שלהם עומד בפני השמדה בידי דארקסייד, גיבורי ארץ-2 השתגרו למקום. הם מגלים שברייניאק הטמיע לתוכו גרסאות יקום מקביל של עצמו, ולכד ערים רבות מרחבי ההיסטוריה של המולטי-יקום ומתקופות זמן שונות בהיסטוריה הפרסומית של חברת DC קומיקס, כולל סדרת הרומנים הגרפיים "עולמות אחרים" (Elseworlds). אחרי קרב קצר עם הגיבורים, טלוס מטקס תוכנית לפיה הגיבורים והנבלים של העולמות הרבים יילחמו ביניהם להוכחת עליונותם.
אלן סקוט משתמש בכוחותיו כאווטאר הארץ ולומד שעמוק בקרקעית כוכב טלוס נמצא כדור הארץ החלול סקארטקיז. הם נתקלים בשר המלחמה דיימוס, שמבטיח לגיבורים שיוכל להביס את טלוס. מתגלה כי דיימוס רדף באופן שיטתי אחר אדוני הזמן ולכד אותם. הוא ספג את כוחותיהם המשולבים ומשתמש בהם כדי לזמן את ברייניאק. לאחר מכן, דיימוס מגרש את ברייניאק ומגלה לטלוס שהוא אינו ההתגלמות הגשמית של הכוכב אלא בן תמותה ששינה את צורתו ליצור דמוי-ברייניאק כשזה האחרון פשט על עולמו והשתמש בעולם כמקום אחסון לערים הכלואות. טלוס נדהם מהגילוי ונעלם, ודיימוס מכריז על עצמו כשליט העולם. הוא מודיע לגיבורים שיגן עליהם בעזרת כוחותיו האומניפוטנטים, אם כי יהיה זה תמורת מחיר.
באותו רגע, כוכב הלכת טלוס מופיע בצורתו הגשמית בכדור הארץ המודרני שלפני "ה-52 החדשים", וסופרמן, סופרגירל, גאי גרדנר, חיל הפקחים האדומים וליגת הצדק מביטים בהופעתו הפתאומית בתדהמה. אפילו שומר המולטי-יקום ניקס אואטן, האל המרושע דארקסייד והישות הקוסמית אורקל לא באמת מבינים את מה שנגלה לפניהם. בינתיים בטלוס, גיבורי ארץ-2 נפגשים עם מספר גיבורים מלפני "פלאשפוינט" (סופרמן, החץ האדום, באטגירל (סטפני בראון), דונה טרוי והפלאש וולי וסט) וחוברים יחדיו. סופרמן מביע אמון בדיק גרייסון שיוכל לגייס את טלוס לצידם כנגד דיימוס. שני הפלאשים ג'יי ווולי מתחילים לחפש פלאשים נוספים ברחבי טלוס ומצרפים את הפלאש מתור הכסף של הקומיקס (בארי אלן) לצוות. בהמשך מתווספים לחבורה גיבורים רבים אחרים מתקופות זמן שונות במטרה להפיל את דיימוס משלטונו.
בראותו שאין פתרון למצב, הנוסע בזמן וייב-ריידר (גרסה עתידית של בוסטר גולד מלפני "פלאשפוינט") מזמן חזרה את ברייניאק. זה האחרון מגלה ששרד את אירועי "פלאשפוינט" וביקש לחקור את ההיסטוריה של המולטי-יקום, אך התחיל לעבור מוטציה בעקבות האפקטים של המשברים הקודמים. הוא הבין שהפך למפלצת ומבקש להחזיר את הסדר על כנו. הוא מתכונן להחזיר את כולם לתקופות זמנם, אך אינו יכול לעשות זאת עקב הנזק שנגרם מהמשבר בעולמות האינסופיים. עקב כך, הגיבורים מחליטים לשנות את סופו של משבר זה. בזמן שברייניאק שולח את סופרגירל ואת בארי אלן חזרה להתמודד עם גורלם במשבר המקורי, סופרמן מלפני "פלאשפוינט" ופאראלקס משעת האפס, המבקש לכפר על עוונותיו, מתנדבים ללכת עמם ולשנות את השלכות המשבר. ברייניאק אומר שהדבר הביא לשינוי במולטי-יקום וגרם לכך שהכל חזר לקדמותו לפני שברייניאק הביאם לשם. לפי ספרו של מוריסון "מולטיברסיטי", העולמות הישנים של המולטי-יקום הקלאסי מתקיימים גם בגרסתם המקורית וגם בגרסתם המודרנית. כל העולמות וכל תקופות הזמן מתקיימים כעת בזמן ההווה. צוות הגיבורים של ארץ-2 נשארים על פני הכוכב, אך טלוס משגר את הכוכב ליקום של ארץ-2. הוא מופיע בפניהם בשמיים ואומר להם שהוא זוכר את שמו האמיתי והיכן נמצאת משפחתו, והעולם הזה הוא כעת ארץ-2 החדש שלהם. כוח הטבע חוזר לאלן סקוט, והוא משנה את פני הכוכב ויוצר קשר עם צי הספינות שנושא את פליטי ארץ-2 מתוך כוונה ליישבם בעולם החדש.
השלכות
השלכות אירועי "התכנסות" מביאים לסופו של חותם "ה-52 החדשים", אולם ההמשכיות שהחלה בו ממשיכה. לאחר סיומו של הסיפור, חברת DC קומיקס תחל בפרסומן של 24 חוברות חדשות מיוני 2015, וזאת לצד המשך פרסומן הרציף של 25 חוברות הדגל הוותיקות של החברה. לאחר ההכרזה של השיפוץ הנרחב לכותרי החברה, העורך דן דידיו השווה את הסיפורים שלאחר "התכנסות" לאלה של "שנה מאוחר יותר", שפורסמו לאחר "המשבר האינסופי" של שנת 2006.
קנדוק
קנדוק בע"מ היא חברה ישראלית לגידול ואספקת קנאביס למטרות רפואיות ברישיון ובפיקוח משרד הבריאות הפועלת מאז שנת 2008.
החברה החלה את דרכה כגוף ללא מטרות רווח, ולאחר הסדרת התחום הפכה במרץ 2010 לחברה בע"מ. מאז עוסקת החברה בריבוי ובגידול זנים של קנאביס למטרות רפואיות (Pharma Grade) ואספקתם למטופלים על בסיס חודשי באופן ישיר ודרך בתי מרקחת. כמו כן, עוסקת החברה במחקר ובפיתוח של מוצרים חדשים מבוססי קנאביס רפואי.
היסטוריה
חברת קנדוק החלה את דרכה בשנת 2008 לאחר שהיחידה לקנאביס רפואי (היק"ר) במשרד הבריאות העניקה לה את אחד משלושת הרישיונות הראשונים בישראל לגידול ואספקת קנאביס רפואי למטופלים ברישיון. במשך כשנתיים גידלה החברה קנאביס למטרות רפואיות וסיפקה אותו למטופלים ללא עלות.
בשנת 2010 החיל משרד הבריאות אסדרה בנושא הקנאביס רפואי בישראל, ואיפשר לחברה לספק מוצרי קנאביס רפואי למטופלים בתשלום חודשי קבוע של 360 ש"ח לחודש בעבור השירות, ללא תלות בסוג המוצר או בכמות המסופקת.
בשנת 2018 הודיעה החברה על קבלת אישור כי היא מגדלת את זניה בסטנדרטים הגבוהים ביותר וביכולתה לייצרם תחת תקן (IMC-GMP (Good Manufacturing Practice ולהכניסם לבתי מרקחת, שם ימכרו למטופלים תחת מרשם רופא, כמו כל תרופה אחרת, זאת במסגרת האסדרה החדשה שהחיל משרד הבריאות על התחום.
ביוני 2018 הפכה קנדוק לחברה בת של אינטרקיור, הנסחרת בבורסה לניירות ערך בתל אביב ובבורסות נוספות. בעקבות זאת מינתה אינטרקיור את ראש ממשלת ישראל לשעבר, אהוד ברק, ליושב-ראש החברה.
באפריל 2019 הודיעה קנדוק על הקמת מתקן גידול שני בדרום הארץ, בנוסף לזה אותו היא מפעילה בצפון הארץ, שיאפשר לה להגיע לקיבולת ייצור מקסימלית של עד 100 טון קנאביס רפואי בשנה.
Notepad++
Notepad++ הוא עורך טקסט ועורך קוד מקור ל-Windows. התוכנה מציעה מגוון רחב של אפשרויות מעבר לפנקס רשימות המובנה בחלונות, כגון שימוש בלשוניות.
Notepad++ היא תוכנה חופשית. הפרויקט מאוחסן בשרת סורספורג', וצבר יותר מ-28 מיליון הורדות. על מנת להציג ולערוך קוד בשפות תכנות שונות, התוכנה משתמשת ברכיב העורך Scintilla. Notepad++ זכה פעמיים בפרס בחירת קהילת סורספורג' בקטגוריית כלי הפיתוח הטוב ביותר.
תכונות
לממשק Notepad++ תכונות מגוונות לצרכים שונים, ביניהם:
קנדוק
שותפויות אסטרטגיות
ביוני 2019 דיווחה החברה על שותפות אסטרטגית עם חברה דנית בעלת רישיון לגידול קנאביס רפואי בדנמרק. בבעלות השותף הדני מתקן Indoor לגידול ולייצור קנאביס רפואי הכולל מעבדות, חדרי ניסוי ומתקן מיצוי. במסגרת השותפות, תייצר החברה מוצרים תחת מותג קנדוק ותפיץ אותם לבתי מרקחת במדינות שונות באיחוד האירופי.
Notepad++
שפות תכנות
Notepad++ תומך באופן מובנה בהדגשת תחביר וסידור מעל 50 תחבירים שונים, כולל התחביר של כל שפות התכנות הנפוצות, שפות סקריפטים רבות, שפות סימון, ופורמטים נפוצים נוספים (למשל הפלט של תוכנת diff). התוכנה מפעילה מנגנון זיהוי שפה אוטומטי בקבצים, באמצעות סיומת הקובץ. משתמשים יכולים גם להגדיר באופן ידני את השפה הנוכחית, ויכולים להגדיר תחבירים שאינם מובנים בעורך (למשל תחביר ויקי).
קנדוק
שותפויות אסטרטגיות
בספטמבר 2019 דיווחה החברה על שותפות אסטרטגית עם חברת ס.ל.א (מקבוצת טבע) לפיו ס.ל.א תפיץ את מוצרי קנדוק לבתי מרקחת הפרוסים בכל רחבי ישראל. שירותי ההפצה יתנהלו מהמרכז הלוגיסטי של ס.ל.א בשוהם, שהוא מהגדולים ומהתקדמים בעולם בתעשיית התרופות.
בינואר 2020 דיווחה החברה על שיתוף פעולה אסטרטגי עם חברת טילריי הקנדית (Tilray) הנסחרת בנאסד"ק (nasdaq: TLRY) שבמסגרתו תייבא החברה מוצרי קנאביס רפואי בתקן GMP ממתקנה של טילריי בפורטוגל, בהיקף של עד 2.5 טונות ותשווק אותם בבתי מרקחת בישראל. בנוסף, תייצא החברה לטילריי עד 5 טון קנאביס רפואי בתקן GMP שישווקו תחת המותג Tilray, זאת על בסיס קבלת היתר ייצוא מישראל. כמו כן, ניתנה לחברה בלעדיות למשך 7.5 שנים למכירת מוצרי הקנאביס של טילריי בישראל.
ניסויים קליניים
בנובמבר 2019 דיווחה החברה שהחלה בניסוי קליני לטיפול בקנאביס בילדים על הספקטרום האוטיסטי. בניסוי ישתתפו 100 מטופלים, והוא יימשך 24 חודשים במרכז הרפואי שמיר (בית החולים אסף הרופא).
ברצלונה 6–1 פריז סן-ז'רמן
ברצלונה 6–1 פריז סן-ז'רמן הייתה תוצאה של המשחק השני של מפגש שמינית גמר ליגת האלופות שהתרחש ב-8 במרץ 2017 בקאמפ נואו בברצלונה, קטלוניה, ספרד. ברצלונה התגברה על פיגור של ארבעה שערים במשחק השני מול פריז סן-ז'רמן וניצחה 6–5 בסיכום שמינית גמר עונת, מה שהפך את המפגש לקאמבק הגדול ביותר בתולדות ליגת האלופות. המשחק נודע בספרד בשם La Remontada (המהפך).
היסטוריה
זו הייתה הפעם השלישית שפריז סן-ז'רמן התמודדה עם ברצלונה בשלבי הנוקאאוט של ליגת האלופות, לאחר שהפסידה בשני המפגשים הקודמים ברבעי הגמר בעונות (3–3, ברצלונה ניצחה בזכות שערי חוץ) ו- (ברצלונה ניצחה 5–1).
שלב הבתים
שתי הקבוצות העפילו בקלות יחסית משלב הבתים. פריז סן-ז'רמן העפילה כסגנית אלופת בית א' לאחר שהתמודדה עם ארסנל, בזל, והשיגה יתרון של 9 נקודות על לודוגורץ ראזגרד שבמקום השלישי. ברצלונה העפילה כמובילת בית ג', הרחק מעל בורוסיה מנשנגלדבך וסלטיק, והקדימה את מנצ'סטר סיטי במקום השני ב-6 נקודות.
משחק ראשון
המשחק הראשון נערך ב-14 בפברואר בפארק דה פראנס בפריז. שתי הקבוצות היו בכושר טוב כשפריז סן-ז'רמן הגיעה אחרי ניצחון חוץ 3–0 מול בורדו בליג 1 וברצלונה ניצחה את דפורטיבו אלאבס בחוץ 6–0 בלה ליגה.
אנחל די מריה העלה את הפריזאים ליתרון בדקה ה-18' עם בעיטה חופשית לאחר שסמואל אומטיטי ביצע עבירה. יוליאן דראקסלר קבע 2–0 עם בבעיטה בדקה ה-40', מבישול של מרקו וראטי. אחרי 55 דקות, די מריה כבש שוב, הפעם מבעיטה מחוץ לרחבה. אדינסון קבאני כבש את השער האחרון של המשחק בדקה ה-72', והבטיח את הניצחון 4–0. ברצלונה בעטה רק פעם אחת למסגרת במהלך כל המשחק.
סיכום
משחק הגומלין נערך ב-8 במרץ בקאמפ נואו בברצלונה. שוב, שתי הקבוצות הגיעו למשחק לאחר שניצחו את משחקי הליגה שלהן, ברצלונה 5–0 את סלטה ויגו ופריז סן ז'רמן 1–0 את נאנסי.
במשחק נכחו 96,290 אוהדים, למרות התבוסה הכבדה של הקבוצה הביתית במשחק הראשון. לואיס סוארס כבש את השער הראשון במשחק בדקה ה-3' לאחר שנגח את הכדור מעל הקו לפני שהורחק על ידי תומא מנייה. בדקה ה-40', לייבין קורזאווה מפריז כבש שער עצמי בניסיון לבלום בעיטה של אנדרס אינייסטה. השער השלישי הגיע בדקה ה-50' מפנדל שכבש ליונל מסי לאחר שניימאר הוכשל על ידי תומא מנייה. תקוותיה של ברצלונה נגוזו לכאורה לאחר שאדינסון קבאני כבש את השער היחיד של פריז סן-ז'רמן בדקה ה-62', והשאירה את ברצלונה זקוקה לשלושה שערים נוספים כדי לנצח, בגלל חוק שערי החוץ שנתן יתרון כעת לאורחת, פ.ס.ז'. חאבייר מסצ'ראנו הכשיל את די מריה ברחבת ברצלונה אבל השופט דניז אייטקין לא שרק לפנדל. ניימאר כבש שני שערים בדקות הסיום - בעיטה חופשית בדקה ה-88' ובעיטת עונשין שנויה במחלוקת כשלואיס סוארס הוכשל דקה בתוך תוספת הזמן - 5–1 לברצלונה. בשניות האחרונות של המשחק ניימאר הרים כדור רוחב לרחבה, וסרג'י רוברטו כבש את השער השישי והאחרון בדקה ה-90+5'. ברצלונה ניצחה את המשחק 6–1 ועלתה לרבע הגמר אחרי 6–5 בסיכום.
תסמונת סטוקהולם
תסמונת סטוקהולם (או קרבה רגשית בשבי) היא תופעה פסיכולוגית שבה אדם המוחזק בכפייה בידי אנשים זרים, בדרך כלל אשה כלפי גברים, מפתח אמפתיה והזדהות נפשית עם האידאולוגיה והמעשים של האנשים המחזיקים בו. התחושות הללו נראות לכאורה בלתי-הגיוניות בשל הסכנה הממשית האורבת לאדם, אך על פי התיאוריה הן מסייעות להישרדותו הנפשית בתקופה בלתי נסבלת זו. תסמונת זו מבוססת בעיקר על טראומה שיוצרת אצל אדם רגשות חיוביים דווקא כלפי זה שפוגע בו או כלפי מי שנתפס כדומיננטי.
מקור השם
השם ניתן לתסמונת זו בעקבות שוד בנק שהתרחש ב-23 באוגוסט 1973 בסטוקהולם שבשוודיה. ארבעה מעובדי הבנק הוחזקו כבני ערובה במשך חמישה ימים וחצי בכספת הבנק בגודל 3×12 מטר על ידי שודד ששהה איתם בכספת. ראיונות עם בני הערובה לאחר שחרורם ומחקרים פסיכולוגיים על מקרים דומים, גילו את התופעה של חטופים החשים הזדהות עם החוטף ופחד דווקא מהמחלצים.
ברצלונה 6–1 פריז סן-ז'רמן
לאחר המשחק
בנוסף לשבחים רבים לברצלונה, נשמעה גם ביקורת על פריז סן-ז'רמן על האופן שבו לא הצליחה להתמודד עם הלחץ של שמירה על היתרון המצטבר, והשערות כי השופט עלול לרדת ממעמדו על ידי הגוף המנהל עקב חלק מההחלטות שקיבל במהלך המשחק, במיוחד הפנדל השני שהעניק לברצלונה. ניתוחים שלאחר מכן העלו כי פריז הייתה מנצחת במשחק לו הייתה שיטת ה-VAR בשימוש.
תסמונת סטוקהולם
מקרים ותופעות נוספות
במקרים רבים טועים לייחס את התסמונת למנגנוני הישרדות שבאים לידי ביטוי בזמן תקופת השבי או אחריה. למשל, כאשר היכולת לברוח עומדת בפני השבוי ובכל זאת הוא אינו מנצל אותה. או למשל כאשר השבוי מנסה להתחבר עם שובו להבינו מבלי לפתח אמפתיה כלפיו.
מקרה מפורסם, שאליו הודבקה התווית "תסמונת סטוקהולם" שלא לצורך, היה מקרה החטיפה של נטשה קמפוש שאירע ב-2 במרץ 1998. בחלק האחרון של תקופת השבי שלה היא הורשתה לצאת מכלאה, ולמרות זאת לא נמלטה, אך לא היה זה מפני שפיתחה אמפתיה כלפי שובה, אלא משום שזה כפה עליה כלא פסיכולוגי הבנוי מאֵימה.
ברצלונה 6–1 פריז סן-ז'רמן
לאחר המשחק
אחד הגיבורים הראשיים של המשחק, הקיצוני הברזילאי ניימאר, עמד במרכז עניין אחר הקשור לשני המועדונים באוגוסט 2017, כשעבר מברצלונה לפריז סן-ז'רמן תמורת סכום שיא של 222 מיליון אירו.
בשמינית הגמר של ליגת האלופות, ברצלונה ופריז סן-ז'רמן שוב התמודדו זו מול זו, הפעם בנסיבות שונות. ניימאר חזר לראשונה לקאמפ נואו מאז עבר לצרפת, אף על פי שלא שיחק בשני המשחקים בגלל פציעה. פ.ס.ז' ניצחה את המשחק 4–1 בקאמפ נואו, עם שלושער של קיליאן אמבפה. במשחק השני, פ.ס.ז', עדיין ללא ניימאר, הצליחה להחזיק מעמד בתיקו 1–1, ניצחה את בארסה 5–2 במצטבר ועלתה לרבע הגמר.
מהפכים נוספים בעונות הבאות
בשמינית גמר ליגת האלופות, פריז סן-ז'רמן - ללא ניימאר הפצוע - הייתה שוב המפסידה בקאמבק משמעותי נוסף, כאשר מנצ'סטר יונייטד ניצחה 3–1 בפארק דה פראנס (שער מכריע מפנדל בתוספת הזמן שהוענק על ידי ה-VAR) לאחר שהפסידה 2–0 באולד טראפורד, הפעם הראשונה בתולדות התחרות שבה קבוצה מתגברת על פיגור כזה ממשחק ביתי. בחצי הגמר, ברצלונה הודחה לאחר קריסה נוספת במשחק השני: כשהיא מחזיקה ביתרון 3–0 מהקאמפ נואו, היא ספגה ארבעה שערים מליברפול באנפילד, והודחה על ידי הקבוצה האנגלית שזכתה באליפות אירופה באותה עונה.
ב-, פ.ס.ז' ניצחה את ריאל מדריד 1–0 במשחק הראשון של שמינית הגמר בביתה, אך הפסידה במשחק השני 3–1 באצטדיון סנטיאגו ברנבאו משלושער של כרים בנזמה.
Larks' Tongues in Aspic
Larks' Tongues in Aspic (בתרגום חופשי לעברית: לשונות עפרוניים ברוטב קרוש) הוא אלבום האולפן החמישי של להקת הרוק המתקדם, קינג קרימזון. האלבום יצא בשנת 1973.
האלבום הוא הראשון שבו ניגן ההרכב החדש של הלהקה - רוברט פריפ, מייסד הלהקה, שנשאר לאורך כל תקופות והרכבי הלהקה, ג'ון ווטון (גיטרת בס), ביל ברופורד, המתופף לשעבר של להקת יס, דייוויד קרוס (ויולה) וג'אמי מויר (כלי הקשה). זהו גם אלבום שבו התארח התמלילן, ריצ'רד פאלמר-ג'יימס שהחליף את פיטר סינפילד.
האלבום נפתח בחלקה הראשון של יצירת הנושא, שנמשך 13 דקות, ולאחריו מגיעות שלוש יצירות בעלות מילים: Book of Saturday, Exiles ו-Easy Money. אחריהן באות שתי יצירות אינסטרומנטליות: The Talking Drum והחלק השני של יצירת הנושא שנמשך 7 דקות.
יצירת הנושא הארוכה Larks' Tongues in Aspic חולקה לשני חלקים שמופיעים ברצועה הראשונה והאחרונה של האלבום. חלק שלישי יצא באלבום Three of a Perfect Pair משנת 1984, וחלק רביעי יצא באלבום The ConstruKction of Light משנת 2000. חלק חמישי ומסיים יצא באלבום The Power to Believe, משנת 2004, תחת השם Level Five. היצירה מאופיינת בז'אנרים כמו: רוק מתקדם, רוק ניסיוני, הארד רוק והבי מטאל. להקת הפרוגרסיב מטאל דרים ת'יאטר עשתה גרסת כיסוי לחלק השני באלבומם Black Clouds & Silver Linings ברצועות הבונוס.
ביצוע
עם:
הייק (פירושונים)
{{פירושונים|
ראו גם
}}
Heretic (משחק מחשב)
הרטיק (באנגלית: Heretic, תרגום: כופר) הוא משחק פעולה מסוגת משחקי יריות בגוף ראשון שנוצר על ידי Raven Software, פורסם על ידי חברת id Software וראה אור בשנת 1994.
עלילה
שבעה מלכים שלטו בארץ רחוקה בשם פארת'וריס, עד ליום בו שלושה אחים שדים, שנקראים "רוכבי הנחש", השתמשו בכוחות הקסם שלהם כדי להשתלט על שבעת המלכים ולהשתמש בהם כשליטי בובה. אולם, הכישוף של שלושת האחים לא פעל על גזע מסוים מנתיני הממלכה שנקרא שדוני סיד. לכן, שלושת האחים הכריזו על שדוני הסיד בתור כופרים, והחלו לרדוף אותם ולנסות להשמידם. לבני סיד היו שבעה נרות, כל נר כנגד כוח טבע כלשהו ובד בבד כנגד כוחו של אחד המלכים. זקני סיד כיבו את שבעת הנרות ועל ידי כך החלישו את צבא המלך וגם את עצמם. שלושת האחים ניצלו זאת, והצליחו לפגוע בזקני הגזע ולהרוג אותם. בני הסיד ששרדו את המתקפה ירדו למחתרת על מנת להנצל מגורל דומה. השחקן משחק אחד משדי הסיד, קורבוס, שבניגוד לחברים העז לקום כנגד שלושת האחים ויצא במסע במטרה לאתר אותם, לנקום את נקמת בני סיד, ולשחרר את פארת'וריס לחופשי.
טרידנט (מיתולוגיה)
במיתולוגיה היוונית, הטרידנט הוא נשקו הבלעדי של פוסידון, אל הים היווני. זהו קלשון בעל שלושה ראשים. הטרידנט הוא נשק אשר שימש את פוסידון בקרבותיו. הנשק חושל בזמן מלחמתם של האלים האולימפיים מול אבותיהם הטיטאנים, ואף שלא מוזכר במפורש על כך, פוסידון הרג בעזרת הטרידנט טיטאנים רבים. אחד מכוחותיו המפורסמים של הטרידנט הוא יצירת רעידת אדמה. גם לבנו של פוסידון, טריטון, נוצר קלשון כזה. במהלך ההיסטוריה נעשו שימושים שונים בקלשונות דמויי הטרידנט, בעיקר בתחומי הדיג, שימוש מפורסם אשר קשור לתחום שליטתו של פוסידון, ובלחימה, בעיקר בקרבות גלדיאטורים של רומא העתיקה. המילה מקורה בצרפתית.
על שמו נקרא הטיל הבליסטי "טריידנט", הניתן לשיגור מצוללות.
חיל הנחתים הארגנטינאי
חיל הנחתים הארגנטינאי (ספרדית: Comando de la Infantería de Marina, ראשי תיבות: COIM. השם הנפוץ יותר הוא Infantería de Marina de la Armada de la República Argentina, בראשי תיבות: IMARA, מילולית: חיל הרגלים הימי של הצי של הרפובליקה של ארגנטינה) הוא חיל נחתים, הכוח מצויד בין היתר בכליי רכב אמפיביים של הצי הארגנטינאי ואחד מארבעת הפיקודים המבצעיים שלו.
לחיל הנחתים הארגנטינאי אותה מערכת דרגות כמו שאר הצי.
היסטוריה
ראשיתו של חיל הנחתים בחיל הנחתים הספרדי, בזמן שארגנטינה הייתה חלק ממלכות המשנה של ריו דה לה פלטה. לאחר מלחמת העצמאות של ארגנטינה היה חיל הנחתים תחת פיקוד משותף של צבא ארגנטינה ושל הצי. החל מ-1946 נמצא חיל הנחתים תחת פיקוד הצי הארגנטינאי.
חיל הנחתים השתתף בפעולות רבות במהלך השנים. בהיותו חלק מחיל הנחתים הספרדי השתתפו הנחתים בכיבוש איי פוקלנד ב-1767, ובעימותים שהתחוללו מול הבריטים - ב-1770 על השליטה באיי פוקלנד, ב-1806 ו-1807 כאשר הבריטים נחתו בריו דה לה פלטה. במהלך מלחמת העצמאות של ארגנטינה השתתפו נחתים בכיבוש האי מרטין גרסיה, בשפך ריו דה לה פלטה, מידי אורוגוואי ב-1814. חיילי הצי היו שותפים לפשיטות של הפריבטיר הדרום אמריקאי היפוליטו בושרד על יעדים ספרדיים בחופי האוקיינוס השקט; בין השאר השתלט בושרד על מונטריי, בקליפורניה של היום, בעת שהייתה יישוב ספרדי, והחזיק בה למשך מספר ימים.
לאחר הקמתה של הקונפדרציה הארגנטינאית הופעלו הנחתים במלחמת ארגנטינה–ברזיל בשנות ה-20 של המאה ה-19, ולאחר מכן נטלו חלק במלחמת האזרחים באורוגוואי (1839–1850). במקביל לחמו הנחתים בצד כוחות צי וצבא נגד צי משותף של בריטניה וצרפת בקרב וואלטה דה אובליגדו (Vuelta de Obligado), ב-1845. בקרב זה ניסו הכוחות הארגנטינאיים למנוע מספינות מסחר בריטיות וצרפתיות לנוע במעלה שפך ריו דה לה פלטה ללא אישור משלטונות ארגנטינה. הקרב היה ניצחון פירוס עבור הצי הצרפתי-בריטי, שהצליח לגבור על ההתנגדות הארגנטינאית אך במחיר כבד מאוד. שתי המעצמות חתמו על הסכמים עם ארגנטינה בחודשים שלאחר מכן, וקיבלו למעשה את הדרישה הארגנטינאית. באותה שנה, 1845, השתתפו הנחתים במלחמת הברית המשולשת, בין ארגנטינה, ברזיל ואורוגוואי לבין פרגוואי, מלחמה שבה הובסה האחרונה במחיר כבד מאוד, בנפש ובשטח.
ב-1958 השתתפו נחתים ארגנטינאים באירועים סביב תקרית גבול בין ארגנטינה לצ'ילה, על השליטה באי סנייפ (Snipe) שבתעלת ביגל. השליטה בתעלה הייתה במרכזו של סכסוך ארוך שנים בין שתי המדינות, ובאותה שנה הקימה צ'ילה מגדלור על האי, בניגוד לסטטוס קוו. הנחתים השתלטו על המגדלור, הרסו אותו ובנו חדש במקומו, בשליטת ארגנטינה. מאוחר יותר הרסו הצ'ילאנים את המגדלור הארגנטינאי ובנו מגדלור שני, שנהרס גם א בירי של אוניית מלחמה ארגנטינאית. התקרית הסתיימה בחזרה לסטטוס קוו, על פיו האי נמצא בשליטת צ'ילה אך ללא מגדלור.
לאחר עליית המשטר הצבאי בארגנטינה ב-1976 החל משטר של דיכוי וטרור כנגד מתנגדי המשטר, שנקרא המלחמה המלוכלכת. מתנגדי המשטר נעצרו ללא משפט, עונו ונרצחו. מספר הנרצחים אינו ברור, ועומד ככל הנראה על עשרות אלפים. חיילי הצי נטלו חלק בהפעלת טרור זה, כולל הנחתים.
במלחמת פוקלנד השתתפו הנחתים בהשתלטות על העיר סטנלי, באיי פוקלנד, ועל איי ג'ורג'יה בשלב הראשון של המלחמה. הגדוד החמישי של הנחתים היה מן הכוחות שהגנו על עיר סטנלי מול הכוח הבריטי שנחת באיים. בלילה שבין 13 ל-14 ביוני לחם גדוד הנחתים, מתוגבר ביחידות נוספות, מול הגדוד השני של המשמר הסקוטי והגדוד הראשון מרגימנט הגורקה השביעי, מתוגברים ביחידות נוספות. הכוח הארגנטינאי הגן על הר טמבלדאון (Mount Tumbledown), עמדה חיונית להגנתה של סטנלי. הקרב היה ממושך וקשה, ובסופו של דבר הצליחו הבריטים להשתלט על ההר במחיר של 10 הרוגים ו-53 פצועים, לעומת כ-30 הרוגים לארגנטינאים, למעלה מ-100 פצועים וכ-30 שבויים. הכוח הארגנטינאי נסוג לסטנלי, ולמחרת נכנע יחד עם שאר הכוח הארגנטינאי.
ב-1990 שלחה ארגנטינה כוח שישתתף במלחמת המפרץ, וחלק ממנו היו נחתים. בשנים האחרונות השתתפו נחתים ארגנטינאיים בכוחות של משקיפי או"ם בקפריסין, בסהרה המערבית, בבלקן ובהאיטי.
ארגון ומבנה
חיל הנחתים הארגנטינאי מחולק לכמה עוצבות עיקריות:
קורפוס המילואים ה-26 (האימפריה הגרמנית)
קורפוס המילואים ה-26 (בגרמנית: XXVI. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה.
היסטוריה
הקורפוס הוקם ב-25 באוגוסט 1914 כחלק מהגל השני של הגיוס במלחמת העולם הראשונה, והועמד תחת פיקודו של אוטו פון היגל. הקורפוס כלל את דיוויזיות המילואים ה-51 וה-52. הקורפוס נערך בחזית המערבית כחלק מהארמייה הרביעית בפיקוד אלברכט, דוכס וירטמברג. הקורפוס נטל חלק בקרב איפר הראשון, ובאפריל 1915 לחם בקרב איפר השני. בשנת 1916 לחם הקורפוס במהלך הקרב על הסום כחלק מהארמייה השנייה, ובאפריל 1917 תפסה עמדות באזור שמפאן בשם "קבוצת דורמואז". בקיץ 1918 לחם הקורפוס נגד מתקפת מאה הימים של בעלות הברית, ועם סיום המלחמה פורק הקורפוס.
מילט (פירושונים)
{{פירושונים|
פרשת הטיית המשחקים בסרייה א' 2006
פרשת הטיית המשחקים בסרייה א' כונתה באיטלקית "Calciopoli" ("הקאלצ'ופולי"), הייתה פרשה בכדורגל האיטלקי שחשפה מעורבות של קבוצות משתי הליגות הבכירות, סרייה א' וסרייה ב', בשיבוצי שופטים למשחקיהן. הפרשה נחשפה במאי 2006 על ידי משטרות איטליה. בין הקבוצות שהיו מעורבות נמצאו מילאן, פיורנטינה, יובנטוס, לאציו ורג'ינה. באותה עונה זכתה יובנטוס באליפות שנייה ברציפות, אך אלו נשללו ממנה והיא אף הוענשה בהורדת ליגה בשעה שכל שאר הקבוצות נשארו בליגה הראשונה בשל המעורבות הבולטת שלה ושל המנכ"ל שלה לוצ'יאנו מוג'י.
מיובנטוס ומשאר הקבוצות הופחתו נקודות בעונת הכדורגל בשנה לאחר מכן. בנוסף להפחתת נקודות, קנסות רבים הוטלו על הקבוצות ומארגני השוחד הגדול, וכתוצאה מכך שחקנים רבים עזבו לטובת ליגות אחרות באירופה, בעיקר לליגה הספרדית ולפרמייר ליג באנגליה. שחקנים מעורבים אחרים הוחרמו והוטל עליהם עונש איסור לשחק כדורגל מקצועי לזמן מסוים. הפרשה נחשבת לאחת החמורות בתולדות הכדורגל.
בעונת 2005/2006 האליפות הוענקה לאינטר שסיימה במקום השלישי בליגה באותה העונה ועלתה למקום הראשון עקב שלילת כל הנקודות של יובנטוס והפחתת נקודות למילאן, ועל העונה שלפניה (2004/2005) נקבע כי לא תהיה אלופה מוכרזת (יובנטוס סיימה במקום הראשון וממנה נשלל התואר, ומילאן במקום השני - שתיהן היו מעורבות בפרשה).
האירועים תוארו בסדרת טלוויזיה "לא ספורטיבי" שהוקרנה בשנת 2021.
פירוט העונשים
העונשים לאחר ערעורים הן כדלהלן:
קבוצות
מילאן:
פיורנטינה:
יובנטוס:
לאציו:
רג'ינה:
Memtest86
Memtest86 ו-Memtest86+ היא תוכנת בדיקת זיכרון מבוססת קוד פתוח, המיועדת לבדיקת הזיכרון גישה אקראית משגיאות, במחשבים בעלי ארכיטקטורת x86. התוכנה מוודאת שה-RAM מקבל ושומר כשורה תבניות מידע הנכתבות אליו, שאין שגיאות כשסיביות פועלות אלו על אלו, ושאין סתירות בין כתובות זיכרון.
תיאור
קיימות שתי גרסאות ל-Memtest86; המקורית ידועה פשוט כ-Memtest86, והשנייה ידועה כ-+Memtest86. השנייה מפותחת כפיצול של Memtest86 המקורית. התצוגה הגרפית של שניהם זהה כמעט לחלוטין.
התוכניות עובדות בתאימות לכמעט כל המחשבים, החל ממערכות מבוססות 80386 ו-80486, ועד מערכות מודרניות הפועלות בארכיטקטורת מעבד של 64 סיביות. כל הפצת גרסה כוללת בתוכה תאימות מורחבות למעבדים וערכות שבבים חדשים.
התוכנה הייתה זמינה בראשיתה, כקובץ אימג' קטן לדיסקטים, להורדה מהרשת, וכללה תוכנת חלונות קטנה, כדי ליצור את התקליטון. ללינוקס היה את תוכנת השירות dd הנמצאת כתקן בלינוקס, המאפשרת ליצור את התקליטון הדרוש. עם התקליטון השתמשו לאתחול המחשב שה-RAM בו נבדק. צורה זו הפכה לבלתי מתאימה, בשל הפסקת התמיכה והשימוש בתקליטונים.
Memtest86 פותחה באופן שתוכל לרוץ עצמאית, מתקליטונים, תקליטורים, והחסנים ניידים ברי אתחול, או באמצעות מנהל אתחול מתאים כדוגמת GRUB, ללא צורך במערכת הפעלה. שיטות הפעלה אלו פותחו, מתוך הצורך לפנות את מירב זיכרון ה-RAM, לצורך בדיקת כמה שיותר ממנו. יתרון נוסף בשיטות אלו הם יצירת מצב בו לא מופעלת מערכת הפעלה או יישום, וכך הם לא עלולים להינזק, במידה וה-RAM אכן תקול.
בדיקות Memtest86 הם מקיפות למדי, והם יכולות לאתר בעיות נסתרות, במערכת שנראית על פניה כתקינה. Memtest86 מסוגלת לספור כשלים, אפילו כאלו שלכאורה תוקנו ב-ECC ב-DRAM.
הפעלת בדיקה מלאה של כל האפשרויות בתוכנית, יכולה לקחת בין מספר דקות למספר שעות, בתלות בסכום ובמהירות התקני זיכרון ה-RAM המותקנים, וכן כתלות במהירות המעבד. חלק מהשגיאות עשויות להיות נראות באופן בלתי רציף, ותלויות בסיביות הספציפיות המאוכסנות. שגיאות כאלו עשויות להתגלות בהרצה של התוכנה מספר פעמים לאורך תקופה. חלק מהבדיקות משתמשות בכל פעם במידע שונה, כדי לאתר שגיאות תלויות מידע. התוכנה פועלת עד שמתקבלת פקודת אתחול או כיבוי של המחשב.
אנריק מאס
אנריק מאס ניקולאו (בספרדית: Enric Mas Nicolau; נולד ב-7 בינואר 1995) הוא רוכב אופני כביש ספרדי בקבוצת מוביסטאר. מאס סיים שני בוואלטה אספניה 2018 ואף ניצח קטע במרוץ זה. בשנת 2019 ניצח את הטור של גואנגשי.
קוויק סטפ (2017–2019)
מאס הפך למקצוען ב-2017, עם הצטרפותו לקבוצת קוויק סטפ הבלגית. הוא סיים שני בוואלטה בורגוס, ואף ניצח את דירוג הרוכב הצעיר במרוץ. באותה שנה ערך את הופעת הבכורה שלו בגרנד טור, כאשר נבחר לסגל הקבוצה לוואלטה אספנייה. בקטע ה-6 היה חלק מקבוצת בריחה שכללה גם את תומאש מרצ'ינסקי ופאוול פוליאנסקי הפולנים. הקבוצה שרדה עד הסיום, אולם מאס הפסיד לשני הרוכבים האחרים בספרינט, וסיים רק שלישי, כשמרצ'ינסקי מנצח.
ב-2018 ערך מאס את עונת הפריצה שלו. הוא סיים שישי ב ואף ניצח את הקטע השישי במרוץ ואת דירוג הצעירים במרוץ. הוא סיים רביעי בטור דה סוויס וניצח את דירוג הרוכב הצעיר במרוץ. אבל שיא העונה של מאס הגיע בוואלטה אספנייה אליה נבחר בפעם השנייה ברצף, הוא הראה יכולות מרשימות מאוד לאורך כל המרוץ וסיים במקום השני הכללי, 1:46 דקות מסיימון ייטס המנצח. מאס ניצח גם את הקטע ה-20 במרוץ, לאחר שגבר על מיגל אנחל לופס בספרינט.
ב-2019, סיים מאס תחילה רביעי בוולטה או אלגארבה ותשיעי בוולטה אה קטלוניה. בהמשך העונה הוא סיים תשיעי גם בטור דה סוויס. בחודש יולי ערך את הופעת הבכורה שלו בטור דה פראנס, ויועד להיות רוכב הדירוג הכללי של קוויק סטפ במרוץ. אך עם התפתחות המרוץ, מאס עבד עבור ז'וליאן אלאפיליפ וסייע לו לסיים חמישי, כשהוא עצמו מסיים במקום ה-22. לאחר הטור הוא סיים שמיני בקלאסיקה סן סבסטיאן, בסוף העונה ניצח את הטור של גואנשי לאחר שגם ניצח את הקטע הרביעי במרוץ. מאס גם ניצח את דירוג הרוכב הצעיר במרוץ.
מוביסטאר (2020–היום)
מאס עזב את קוויק סטפ בתום שנתיים והצטרף לקבוצת מוביסטאר באוגוסט 2019.
סינדרום ירושלים
הלוקים בתסמונת זו הם על פי רוב אנשים שלקו בהפרעה נפשית פסיכוטית עוד קודם הגיעם לירושלים, וההגעה לעיר החמירה את מצבם באופן משמעותי. הלוקים מגיעים לירושלים לאחר מסע ארוך ברחבי העולם, ובהגיעם אליה הם מתנהגים בכיכרות העיר ובאתרים המקודשים לדתות השונות כאילו יש להם כוחות אלוהיים ומשיחיים. התיאטרליות המאפיינת את התנהגותם מושכת את תשומת לבם של הסובבים. לעיתים הם מגיעים עד כדי התנהגויות קיצוניות המסכנות אותם או את סביבתם, ויש צורך לאשפזם בכפייה עד שיחלוף השלב המסוכן בהתנהגותם. בין אלו הסובלים מתסמונת זו נצפו עד כה חולים יהודים, וכן נוצרים שהמפגש המיוחל עם המקומות המקודשים להם, כגון מקומות היסטוריים בהם שהה לפי הברית החדשה ישו, מעורר בהם את ההחרפה ההתנהגותית ואת התיאטרליות המאפיינת את התופעה.
חקר התופעה
תיאורים ראשונים של התסמונת ניתן למצוא כבר בספרות עולי הרגל מימי הביניים, כך למשל מופיע תיאור של התסמונת באוטוביוגרפיה של מרג'רי קמפ - צליינית אנגלייה מהמאה ה-14 אשר כתביה נחשבים לאוטוביוגרפיה הראשונה בשפה האנגלית. היא מתארת כיצד הופיעו אצלה תחושות של שליחות משיחית בעת שהחלימה במולדתה מפסיכוזה שלאחר לידה, וכיצד מחשבות אלו הבשילו להתנהגות מוזרה ותיאטרלית בהגיעה בתום מסע רצוף תלאות למקומות הקדושים בירושלים. גם בספרות עולי הרגל והתיירים במאה ה-19 ניתן למצוא תיאורים רבים של הלוקים בתסמונת. אחדים מהכותבים, דוגמת התיירת אדה גודריץ' פריר הקדישו לכך פרקים שלמים (דוגמת ספרה מ-1904).
הפסיכיאטר הראשון אשר הביא תיאורים קליניים של התופעה היה ד"ר היינץ הרמן, שהיה מנהל בית החולים הפסיכיאטרי היהודי הראשון בירושלים- "עזרת-נשים", בחיבור מדעי שפרסם בשנת 1937. בשנות השבעים פרסם פרופ' ליאון פרס שעבד במוסד זה סדרה של מאמרים על "משיחים מאושפזים". החל משנת 1979 ועד תחילת שנות האלפיים מרבית התיירים שהזדקקו לאשפוז הופנו לבית החולים כפר שאול, שם נערכו מספר מחקרים בנושא, ובכלל זה גם בעניין ה"תסמונת". כיום תיירים הזקוקים לאשפוז מתקבלים בכל אחד מבתי החולים הפסיכיאטריים בעיר. אולם, מקרים רבים כלל אינם מגיעים לאשפוז וניתן לזהותם עקב התנהגותם החריגה והדרמטית באזורי המקומות הקדושים ובבתי המלון במזרח ירושלים. אחדים מהם אף נוהגים להתראיין לרשתות טלוויזיה זרות כדי "להפיץ את דבר שליחותם".
אחד האירועים הידועים של סינדרום ירושלים במאה העשרים היה מקרהו של מייקל רוהאן, תייר אוסטרלי נוצרי אשר ניסה בשנת 1969 להצית את המסגדים בהר הבית. לדבריו מטרתו הייתה לשרוף את המסגדים משום שהדבר יאפשר ליהודים לבנות את בית המקדש, דבר שיביא גאולה לעולם. מעשהו עורר זעם ומהומות בכל רחבי העולם המוסלמי וגם מיקד את תשומת הלב של הפסיכיאטרים בתסמונת ירושלים.
ממצאים חדשים
המחקרים המודרניים מצביעים על כך שמרבית הלוקים בתסמונת הם בעלי רקע מוכח של הפרעות נפשיות משמעותיות עוד טרם הגיעם לירושלים. לרוב הם צעירים ממדינה מערבית, בעלי רקע דתי, חיים לבדם וביקרו בעיר לבדם. מרבית הלוקים בתסמונת אף היו בטיפולים נפשיים לפני שלקו בתסמונת. קיימים נתונים סותרים על מספר הלוקים בתסמונת שמאושפזים מדי שנה במרכז לבריאות הנפש ירושלים, והמספרים נעים בין 3–4 אנשים לבין 50 איש בשנה. אלה הנזקקים לאשפוז מתאוששים בדרך כלל תוך זמן קצר ובסיוע טיפול תרופתי הולם. כאשר ניתן לקיים עימם שיחות טיפוליות, מנסים להגיע איתם להבנה אודות השתלשלות האירועים שהוליכו לאשפוז. לרוב מומלץ להם לשוב למולדתם ולהמשיך טיפול בסביבתם הטבעית ובשפת אמם.
תסמונות דומות
בין התסמונות הקרויות על שם מקומות גאוגרפיים, ישנן עוד תסמונות הפורצות במהלך ביקור בהם, ולהן דמיון מוגבל לתסמונת ירושלים:
לקריאה נוספת
Tourism, Affect and Transformation Edited by David Picard and Mike Robinson. Ashgate, UK. 2012
ספק (עיסוק)
סַפָּק הוא אדם או עסק המספק מוצר או שירות, בדרך כלל תמורת תשלום.
ספקים נכללים בכל מגזרי המשק. בתחום שירותי הבריאות, למשל, יש ספקים מהמגזר הממשלתי (בתי חולים ממשלתיים), מהמגזר העסקי (בתי חולים פרטיים וקליניקות פרטיות) ומהמגזר השלישי (קופות חולים). מרבית הספקים גובים תשלום תמורת השירות או המוצר שהם מספקים, אך יש הפועלים ללא תשלום, כשירות לציבור או בשיטת מימון אחרת.
ספקים הגובים תשלום מלקוחותיהם עושים זאת בשתי דרכים:
המסלול מהיצרן אל הצרכן הסופי כולל לעיתים שרשרת אספקה הכוללת מספר ספקים, שכל אחד מהם (מלבד הראשון בשרשרת) הוא גם לקוח של קודמו בשרשרת. דוגמה - שרשרת האספקה של בנזין למכונית פרטית: כל גורם בשרשרת אספקה זו גובה מס ערך מוסף מהגורם הבא אחריו בשרשרת, ולעיתים כרוכים בתהליך מסים נוספים, כגון מס קנייה ובלו. כאשר הלקוח חייב בניכוי מס במקור מתשלומיו לספקים, ולספק אין פטור מניכוי מס במקור מתשלומים המגיעים לו, מלווה התשלום בניכוי מס במקור (אך בדרך כלל ספק מצטייד בפטור כזה, הניתן לו מרשות המיסים).
בפעילותו של ספק המספק מוצר ללקוחות ניתן לזהות פעילויות אחדות:
בארגונים גדולים ההתקשרות עם ספקים נעשית באמצעות מחלקת רכש, לעיתים באמצעות מכרז ולעיתים בדרך אחרת שמטרתה בחירת הספק המתאים ביותר (לפי קריטריונים של מחיר, איכות וכדומה). בישראל חייבת רשות ציבורית לערוך מכרז טרם התקשרות עם ספק, בהתאם לחוק חובת מכרזים. עסק שזכה להיות ספק של לקוח הידוע בהקפדתו על איכות נוהג להציג זאת כחלק מהמוניטין שלו. דוגמה לכך היא ספקים של בתי מלוכה.
TED Notepad
TED Notepad היא תוכנה חינמית ניידת, לעריכת טקסט התואמת למערכות ההפעלה חלונות. התוכנה פותחה במקור כמיזם בית ספר על ידי יוראי שימלוביץ' ב-2001.
מראהָ החיצוני של התוכנה דומה לעורך הטקסט פנקס רשימות, אך היא מספקת תכונות רבות ומתקדמות נוספות, אשר חלקן אף ניסיוניות, כגון השלמת שורה אוטומטית, ועוד.
מבט כולל
התכונות העיקריות של TED Notepad כוללות ממשק פשוט המבוסס על טקסט בלבד, מגוון רחב של כלי עיבוד טקסט, לוחות עריכת טקסט משלימים, נגישות גבוהה באמצעות מקשי קיצור, ומספר גדול של הגדרות ואפשרויות. היישום מציע תכונות חדשניות וניסויים שונים כמו חיפוש משני, או השלמת מילים אוטומטית.
בין התכונות החדשניות קיים חיפוש יסודי, המאפשר לחפש שני דברים שונים בעת ובעונה אחת. עורך הטקסט מאפשר גם לבחור את טקסט המופע הבא במהלך חיפוש. תכונה נוספת יוצאת דופן היא הוספת תיבת דו-שיח, המציעה לבחור טקסט ביחס למיקומו הנוכחי.
רודולף אוטו
לואיס קרל רודולף אוטו (בגרמנית: Louis Karl Rudolf Otto; 25 בספטמבר 1869 – 6 במרץ 1937) היה פילוסוף, חוקר מדע הדתות ותאולוג גרמני לותרני. בספרו החשוב ביותר "על הקדושה" (בגרמנית: Das Heilige; 1917. תורגם לעברית בשם "הקדושה") הגדיר את מושג המפתח להבנת החוויה הדתית - ה"נומינוזי", כלומר השילוב הרוחני והרגשי הלא רציונלי של יראה, פליאה ותדהמה, התפעמות עזה ותחושת התעלות שחש המאמין אל מול הקודש. ספר זה "תרם יותר מכל חיבור אחר להבנת ייחודה של תופעת החוויה הדתית ולקביעתה כתחום מוגדר ועצמאי של הרוח האנושית".
תולדות חייו
נולד בפיינה, ליד האנובר למשפחה נוצרית אדוקה. למד באוניברסיטת ארלנגן ובאוניברסיטת גטינגן, שם קיבל תואר דוקטור לאחר שחיבר דיסרטציה על תפיסת רוח הקודש של מרטין לותר. הבתר-דוקטורט שלו עסק בפילוסופיה של עמנואל קאנט וראה אור ב-1904 בספר Naturalistische und religiose Weltansicht ("השקפת עולם נטורליסטית ודתית"). מאז 1906 כיהן כפרופסור בגנטינגן.
בשנים 1911–1912 נסע למסע ארוך שהחל בצפון אפריקה, עבר דרך ארץ ישראל, המשיך להודו הבריטית והסתיים בסין וביפן לפני ששב לאירופה דרך ארצות הברית. מטרת המסע הייתה להתוודע לדתות רבות ושונות. לדבריו, בכל קריאות הקדושה בכל הטקסים בהם נכח הייתה טמונה אותה חוויה נפשית קורנת של יראה, פליאה ותדהמה, אותה כינה מאוחר יותר בשם "נומינוזי".
ב-1915 היה לפרופסור באוניברסיטת ברסלאו וב-1917 עבר לכהן כפרופסור לתאולוגיה במחלקה ללימודי קודש באוניברסיטת מרבורג, אחד הסמינרים החשובים בעולם להכשרת אנשי דת פרוטסטנטים. אוטו נשאר במשרה זו עד פרישתו לגמלאות ב-1929. לאחר מלחמת העולם הראשונה כיהן בפרלמנט הזמני של פרוסיה והמשיך להיות מעורב בפוליטיקה של רפובליקת ויימאר.
"על הקדושה"
הספר ראה אור ב-1917 בשם המלא Das Heilige - Über das Irrationale in der Idee des Göttlichen und sein Verhältnis zum Rationalen ("על הקדושה - אודות האי-רציונלי ברעיון האלוהי וזיקתו אל הרציונליזם") ומאז לא הופסקו הדפסתו ותרגומו לשלל שפות.
אוטו מציג בספרו תהליך של התפתחות של החוויה הדתית מן ההבנה המבעיתה הנובעת מרגש אפסותו של האדם למול הבריאה, מן הבעתה והאימה אל מול תפיסת הקדוש מכל, "האחר המוחלט", שמובילה לתחושת חטא ורצון להיטהרות - אל פסגות האושר הדתי העולה על גדותיו בעקבות ההכרה והתפיסה של הנומינוזי עם כל קיסמו הנפלא והשופע. כך נרקמת הדת סביב הגרעין הנומינוזי וכל השאר (טקסים, מערכת חוקים, תכנים ספרותיים, דוגמות וכדומה) טפל לגרעין זה.
ז'ורז'ה מנדש
ז'ורז'ה פאולו אגושטיניו מנדש (בפורטוגזית: Jorge Paulo Agostinho Mendes, נולד ב-7 בינואר 1966 בליסבון, פורטוגל) הוא סוכן שחקני ומאמני כדורגל פורטוגלי. הקים ומנהל את סוכנות גסטיפיוט (באנגלית: GestiFute), המייצגת כדורגלנים ומאמני כדורגל בכירים רבים. בין לקוחותיו נמצאים כריסטיאנו רונאלדו, אנחל די מריה, דויד דה חאה וז'וזה מוריניו.
ב-2018 פורסם בפורבס כי סך הכסף בחוזים שעליהם חתומים לקוחותיו מגיע לכמיליארד דולרים. רוב הכדורגלנים הפורטוגלים הבכירים מיוצגים אצל מנדש, וחברתו הרוויחה כמאה מיליון יורו מעמלות. הוא הסוכן המוביל בעולם בתחומו.
קריירה
מנדש התחיל לשחק כדורגל מקצועני בפורטוגל, אך פרש בשנות העשרים המוקדמות לחייו עקב דחייה מצד מספר מועדונים פורטוגלים. לאחר מכן עבד בעבודות מזדמנות, עד שהקים בר-מועדון לילה בקמיניה. בשנת 1996 התחיל לעבוד כסוכן שחקנים. העסקה הבין-לאומית הגדולה הראשונה שרקם הייתה עסקת העברתו של הוגו ויאנה מספורטינג ליסבון לניוקאסל יונייטד תמורת 12 מיליון אירו.
מנדש נהג להסתובב בליגות כדורגל צעירות בפורטוגל ולאתר כישרונות עולים, וכך גייס למצבת לקוחותיו כוכבים ככריסטיאנו רונאלדו וריקארדו קווארסמה.
מנדש תיווך ב- את עסקת העברתו של ז'וזה מוריניו מפורטו לצ'לסי, על אף שלמוריניו היה סוכן אחר באותו זמן. הסוכן הישראלי פיני זהבי תיווך בעסקה מצד צ'לסי. עסקה זו ביססה את מעמדו כ"סופר סוכן" בכדורגל האירופי.
במסגרת עבודתו הוא שומר על קשרים קרובים עם הבעלים. ישנן קבוצות, בהן מלבד ייעוץ בנוגע להעברות שחקנים שהוא מספק להן, הוא משמש כיועץ מיוחד לבעליהן - ביניהן מונקו ובעליה דמיטרי ריבולובלב, וולנסיה ובעליה פיטר לים. הוא מעורב גם בקניית ומכירת קבוצות ובמציאת משקיעים וספונסרים. בפרסומים עיתונאיים שונים כונה מנדש "האיש החזק בכדורגל".
בדצמבר 2016 נקשר שמו בפרשיית העלמת מס נרחבת שנחשה על ידי משטרת ספרד, הכוללת רשת של מקלטי מס לכאורה באירלנד, איי הבתולה הבריטיים ושווייץ, בהם הלבין כספים של השחקנים המיוצגים על ידו, ביניהם כריסטיאנו רונאלדו.
מ-2016 מעורב מנדש במועדון הכדורגל וולבס, מרבית השחקנים והצוות המקצועי הם ממיוצגיו והוא אף מחזיק משרדים במועדון. הקבוצה עלתה לפרמייר ליג. בדיווחים רשמיים הוא נחשב כיועץ לבעלים בלבד מאחר שעל פי התאחדות הכדורגל האנגלית ישנו איסור על התערבות או ניהול של קבוצת כדורגל על ידי סוכן שחקנים. אך דיווחים עיתונאים מציינים כי הוא שולט לחלוטין בקבוצה ואף מהלך לא נעשה ללא אישורו.
העשרה שהובטח להם גן עדן
העשרה שהובטח להם גן עדן (בערבית: العشرة المبشرون بالجنة, תעתיק מדויק: אלעשרה אלמבשרון באלג'נה) הוא מונח שמשתמשים בו הסונים כדי לכנות עשרה מבני לווייתו של הנביא מוחמד, אשר על פי כמה אוספי חדית', מוחמד הבטיח להם שייכנסו לגן העדן. ככלל, השיעים אינם מקבלים חדית' זה.
ברשימת העשרה נמצאים ארבעת הראשידון: אבו בכר, עומר בן אל-ח'טאב, עות'מאן בן עפאן, עלי בן אבי טאלב; ונוספו עליהם: אל-זובייר בן אל-עוואם, טלחה בן עובייד אללה, עבד אל-רחמן בן עוף, סעד בן אבי וקאץ, אבו עוביידה בן אל-ג'ראח, וסעיד בן זיד.
סברינה ברטלט
סברינה ברטלט (באנגלית: Sabrina Bartlett; נולדה ב-12 בספטמבר 1991) היא שחקנית אנגלייה. היא ידועה מהופעתה בתפקיד סופיה בסדרה "הסודות של דה וינצ'י", ובתפקיד הנסיכה איזבלה בעונה הראשונה של הסדרה ההיסטורית "אבירי הלילה".
MZ-15
MZ-15F הוא רובה חצי-אוטומטי בקליבר 5.56x45 מ"מ נאט"ו באפיון צבאי (MIL-SPEC) שפותח ומיוצר על ידי חברת "אמתן כרמיאל" הישראלית. הרובה נחשף לראשונה בתערוכת IWA 2015 בעיר נירנברג בגרמניה.
גוף הרובה עשוי מחישול אלומיניום. בנוסף, קיימת גרסה שעוצבה על ידי מהנדסי החברה העשויה מפלטות אלומיניום תעופתי המקנה למשתמש נוחות ירי, הנדסת אנוש איכותית ועיצוב חדשני. לרובה שתי גרסאות: גרסה חצי אוטומטית MZ-15, רובה תואם AR-15 חצי אוטומטי. וגרסה אוטומטית (MZ-4) הרובה תואם M-4 ו-M-16. הרובה מסופק במספר צבעים: שחור, חום מדברי, ירוק ג'ונגל ומדברי. הוא מאובזר בכוונות ברזל מתקפלות לגיבוי ובמת פס מסילה מאלומיניום.
לדברי החברה, "אמתן כרמיאל" ייחודית בכך שהיא מייצרת בעצמה את כל חלקי המתכת של הרובה, עובדה המאפשרת לה שליטה מלאה על איכות ואמינות המוצרים ולתת מענה ופתרונות ייחודיים לדרישות המשתנות של הלקוחות. ולדבריה היא בין החברות הבודדות בעולם המייצרות בעצמן את כל חלקי הרובה.
כריסטיאן ארנסט השני, דוכס סקסוניה-קובורג-זאלפלד
כריסטיאן ארנסט השני, דוכס סקסוניה-קובורג-זאלפלד (בגרמנית: Christian Ernest II Herzog von Sachsen-Coburg-Saalfeld; 18 באוגוסט 1683 – 4 בספטמבר 1745) היה דוכס סקסוניה-קובורג-זאלפלד בין השנים 1729–1745.
ביוגרפיה
כריסטיאן ארנסט נולד ב-18 באוגוסט 1683 בזאלפלד שהשתייכה לדוכסות סקסוניה-זאלפלד, ליוהאן ארנסט הרביעי, דוכס סקסוניה-קובורג-זאלפלד, ולסופיה הדוויג מסקסוניה-מרזבורג, בתם של כריסטיאן הראשון, דוכס סקסוניה-מרזבורג וכריסטינה משלזוויג-הולשטיין-זונדרבורג-גליקסבורג. ב-18 באוגוסט 1724 התחתן כריסטיאן ארנסט בנישואים מורגנטיים עם כריסטיאנה פרדריקה פון קוס, ובשל כך הורה אביו שלאחר מותו ישלטו הוא ואחיו פרנץ יוזיאס, דוכס סקסוניה-קובורג-זאלפלד במשותף, אולם לא היו לו ילדים ממנה.
בשנת 1729 מת אביו יוהאן ארנסט הרביעי, דוכס סקסוניה-קובורג-זאלפלד, וכריסטיאן ארנסט ואחיו פרנץ יוזיאס, דוכס סקסוניה-קובורג-זאלפלד עלו לשלטון במקומו, אולם כריסטיאן ארנסט היה השליט העיקרי. בשנת 1733 החל פרנץ יוזיאס להיות השליט העיקרי בדוכסות, ובשנת 1735 החל לשלוט לבדו בקובורג. באותה שנה התקבל הסכם בעניין חלוקת הדוכסויות השונות, ולפיו קיבל כריסטיאן ארנסט את רוב שטחם של דוכסויות סקסוניה-קובורג, סקסוניה-אייזנברג וסקסוניה-רמהילד.
ב-4 בספטמבר 1745 מת כריסטיאן ארנסט, ואחיו פרנץ יוזיאס, דוכס סקסוניה-קובורג-זאלפלד עלה לשלטון במקומו.
היפוגונדיזם
היפוגונדיזם (בלועזית: Hypogonadism) היא תסמונת המתארת ירידה בתפקוד בלוטות המין - באשכים של זכרים או בשחלות של נקבות - שתוצאתה היא ביוסינתזה הורמונלית מופחתת. התופעה משפיעה על מגוון תפקודים פיזיים, הכוללים ירידה בחשק המיני, דיכאון, השמנה, עייפות, ירידה במסת העצם והשריר, ואי-פוריות. אצל זכרים, הטסטוסטרון מופרש מהאשכים ומבלוטות יותרת הכליה ומסייע לעלייה בצפיפות העצם, לבניית מסת שריר ועקב כך גם לצמצום רקמות השומן בגוף. הורמון זה גם אחראי על סימני המין המשניים הגבריים: שיער הפנים והחזה, יצירת תאי זרע והדחף המיני. בתחום ההתנהגותי, רמות גבוהות מדי של הורמון זה מובילות לאגרסיביות ותחרותיות, ואילו רמות נמוכות מדי עלולות לגרום לירידה במצב הרוח, עייפות ופגיעה בזיכרון. בדיקות רמות טסטוסטרון מעידות כי כ-20% מכלל הגברים שגילם עולה על 55, סובלים מרמות נמוכות של טסטוסטרון. בדיקה של רמת ההורמון השמיש ביולוגית, מעידה כי מחצית מכלל הגברים מעל 55 שנים סובלים מהתופעה
תסמינים
חוסר בטסטוסטרון מתבטא בתסמינים רבים, ביניהם פגיעה בתפקוד המיני, ירידה במסת השריר, עלייה במשקל, מצב רוח ירוד עד כדי דיכאון, ועוד. סימפטומים עיקריים: התסמונת המטבולית: קבוצה של גורמי סיכון למחלות לב וכלי דם המופיעים יחד, ביניהם סוכרת, השמנה בטנית, יתר לחץ דם, ועלייה ברמת השומנים בדם. חשק מיני נמוך: תסמין עיקרי של היפוגונדיזם הוא ירידה בחשק המיני, לצד ירידה בכמות הזקפות העצמוניות, ירידה בפעילות המינית וליבידו נמוך. ההערכה המקובלת בקרב רופאים מומחים במיניות היא שעל כל 15 גברים שמתלוננים על בעיות זקפה, יש גבר אחד שמתלונן על בעיות בחשק המיני. הטיפול להחזרת התפקוד והחשק המיני נעשה באמצעות מתן ההורמונים החסרים, באמצעות תכשירים להזרקה נבידו, תכשירים להשתלה תת-עורית, ומדבקות באזור שק האשכים. אין-אונות: גברים הסובלים מאין-אונות מתקשים להגיע לזקפה, כאשר הפרעה בזקפה יכולה להיגרם מרמה נמוכה מדי של טסטוסטרון בגוף. טיפול הורמונלי במתן טסטוסטרון נבידו המיועד לטיפול גם באין-אונות, יביא את הטסטוסטרון לרמה תקינה ויסייע לשיפור הזקפה. לעיתים ניתן לשלב טיפול הורמונלי יחד עם התרופות לזקפה (ויאגרה, סיאליס ולויטרה בטבלייה מסיסה - ורדנפיל) אם התרופות לבדן לא מועילות.
היפוגונדיזם ותסמונת מטבולית
חסר בטסטוסטרון קשור להופעת התסמונת המטבולית והוא משפיע עליה לרעה. מחקרים הראו שטיפול בטסטוסטרון מסייע בשיפור התסמינים. מחקר שפורסם ב-2012 במגזין Obesity, מראה כי טיפול בטסטוסטרון במשך חמש שנים הוביל להפחתת משקל משמעותית וירידה ניכרת בהיקף המותניים בגברים שסבלו מחוסר בטסטוסטרון. החולים שהשתתפו במחקר היו 255 גברים שפנו לאורולוג כדי לטפל בבעיות בתפקוד המיני. הם הופנו לקבלת טיפול בזריקות טסטוסטרון הניתנות אחת לשלושה חודשים (Nebido). לצד השיפור בסימפטומים של בעיית חוסר בטסטוסטרון, נמצא גם כי החולים ירדו במשקל - תופעה שלא הייתה צפויה באופן כל כך משמעותי או מכוונת כחלק משאלת המחקר המרכזית.
היפוגונדיזם וסוכרת
הקשר בין היפוגונדיזם לסוכרת הוא קשר ידוע ומבוסס, אולם קיימת אי בהירות בשאלה אם הסוכרת מחמירה את הירידה ברמת הטסטוסטרון, או שמא רמת הטסטוסטרון הנמוכה מדי מחמירה את הסוכרת. ב-2005 פרסמה האגודה האמריקאית לסוכרת מחקר ובו נתונים על כך שחולי סוכרת סובלים מחוסר בטסטוסטרון בשיעור כפול משיעורה של תסמונת זו בכלל האוכלוסייה: בחולי סוכרת גילאי 40–79 נמצא כי 21% סובלים גם מהיפוגונדיזם, בעוד שבקרב גברים שאינם חולי סוכרת רק 13% סבלו מהיפוגונדיזם. במחקר שבדק גילאי 73 ומעלה נמצא כי בקרב חולי הסוכרת 64% סבלו גם מהיפוגונדיזם, לעומת 38% מהגברים שאינם חולי סוכרת. הטיפול בהיפוגונדיזם כשלעצמו יכול לסייע לטיפול בסוכרת, כך התברר במחקר שהוצג בכינוס האגודה האמריקאית לאנדוקרינולוגיה קלינית ב-2015. המחקר, שהתפרסם ב מצא כי מתן טסטוסטרון למשך שישה חודשים ממתן את התנגודת לאינסולין המתפתחת בחלק מחולי הסוכרת.